સૂરજને સફાળો જગાડ્યો છે અને આખા વાતાવરણને એ જ રીતે મઢ્યું છે. લીલાં લીલાં પાંદડાઓ પર સૂર્યના કિરણો કેસરી તડકો રેલાવે છે ત્યારે ડાળો આંખો ચોળતી જોવા લાગે છે. અહીંયા ભલે ડાળો આંખો ચોળતી પરંતુ ભાવકની નજર સમક્ષ આંખો ચોળતું એક નાનકડું બાળક તરવરી ઊઠે છે. ફૂલ ખીલવાની વાતને પણ સરસ રીતે કહી છે કે ફૂલોની પાંખડીઓ આળસ મરડી બેઠી થાય છે અને રૂની ગાંસડી જેવા વાદળો દરિયા પાસે ફાળો ઉઘરાવવા નીકળે છે.